**Rámcová Zmluva č. 58/2021/161**

(ďalej len „**zmluva**“)

uzavretá na základe § 269 ods. 2 zákona č. 513/1991 Zb. Obchodného zákonníka

v znení neskorších predpisov medzi Dodávateľom a Objednávateľom (ďalej len „**zmluvné strany**“ alebo jednotlivo „**zmluvná strana**“)

**Dodávateľ:**

Obchodné meno:

Sídlo:

Štatutárny zástupca:

Spoločnosť zapísaná v obchodnom registri Okresného súdu

IČO:

IČ DPH:

IBAN:

BIC / SWIFT:

Kontaktná osoba:

Telef. kontakt:

(ďalej len „**Dodávateľ**“)

**Objednávateľ:**

Obchodné meno: **Pôdohospodárska platobná agentúra**

Sídlo: Hraničná 12

815 26 Bratislava

Štatutárny zástupca: Mgr. Jozef Kiss, MA, generálny riaditeľ

IČO: 30 794 323

IČ DPH: SK2021781630

IBAN: SK3281800000007000116152

BIC / SWIFT: SPSRSKBA

Kontaktná osoba: Mgr. Antónia Valovičová

Telef. kontakt: +421918612397

(ďalej len „**Objednávateľ**“)

Zmluvné strany uzatvárajú túto zmluvu s úspešným uchádzačom na základe verejného obstarávania, ktoré bolo realizované postupom podľa § 117 zákona č. 343/2015 Z. z. o verejnom obstarávania o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) za podmienok ďalej v zmluve dohodnutých.

**Článok I.**

**Predmet zmluvy**

1. Predmetom zmluvy je poskytnutie služby vyzdvihnutia, prepravy a doručenia vnútroštátnych zásielok v prepravnom systéme spoločnosti Dodávateľa a medzinárodných zásielok, vrátane dodania obalového materiálu pre Objednávateľa.
2. Táto zmluva sa vzťahuje na Pôdohospodársku platobnú agentúru Bratislava, Hraničná 12 ako aj na nasledovné regionálne pracoviská PPA Objednávateľa:

* RP PPA 929 01 Dunajská Streda, Korzo Bélu Bartóka 789/3
* RP PPA 917 47 Trnava, Paulínska 17
* RP PPA 911 50 Trenčín, Námestie Sv. Anny 7
* RP PPA 026 01 Dolný Kubín, ul. Jána Ťatliaka 2051/8
* RP PPA 011 58 Žilina, Bôrická cesta 103
* RP PPA 934 01 Levice, Dopravná 14
* RP PPA 949 01 Nitra, Akademická 4, P.O. Box 6
* RP PPA 940 01 Nové Zámky, nám. SNP 3
* RP PPA 979 01 Rimavská Sobota, Družstevná 1
* RP PPA 960 01 Zvolen, Jána Švermu 39
* RP PPA 058 01 Poprad, Kežmarská 9
* RP PPA 080 01 Prešov, Masarykova 10
* RP PPA 040 11 Košice, Moldavská 12
* RP PPA 071 01 Michalovce, Plynárenská 4

1. Dodávateľ poskytuje pre Objednávateľa nasledovné základné služby:
2. doručenie Expres zásielky nasledujúci pracovný deň (list, dokumenty, balík), ktoré sú podané v jednom časovom okamihu, v rovnaký deň od jedného odosielateľa a sú určené pre jedného príjemcu - podľa hmotnosti / kg
3. doručenie zásielky - ťažký balík skutočná hmotnosť presahuje 30 kg
4. v prípade ojedinelých udalostí doručenie medzinárodných zásielok, ktoré budú Objednávateľovi fakturované na základe aktuálneho cenníka.
5. Dodávateľ má nasledovné povinnosti:
6. zabezpečiť vyzdvihnutie, prepravu a doručenie zásielok pre Objednávateľa na miesto určenia,
7. podávanie, zber, prepravu, dodávanie a cenotvorbu prepravných sadzieb zásielok,
8. zásielky prijímať v servisných strediskách, resp. prostredníctvom poverených spolupracovníkov Dodávateľa na mieste dohodnutom s odosielateľom,
9. včasná distribúcia zásielok a jej dodanie, alebo avizovanie dodania na adresu príjemcu,
10. avizovanie dodania - po neúspešnom pokuse o doručenie zásielky zanechanie písomného oznámenia príjemcovi o uložení zásielky,
11. ak Dodávateľ nebude schopný uskutočniť doručenie zásielky na prvýkrát, uskutoční na žiadosť príjemcu telefonicky druhý pokus o doručenie, a ak je nutné aj tretí pokus bez ďalších poplatkov,
12. na požiadanie Objednávateľa dodať informácie o doručení zásielok,
13. cena za vykonanie služby vrátane obalového materiálu.
14. Dodávateľ poskytuje pre Objednávateľa nasledovné doplnkové služby:
15. Dobierku.
16. Poistenie zásielky- len tovarové zásielky, dokumentové zásielky nie sú poistené.
17. E-mailovú notifikáciu - odosielateľ informuje prostredníctvom e-mailu o expedícii zásielky, vygenerovaný e-mail - číslo zásielky, na základe vygenerovaného e-mailu môže príjemca sledovať svoju zásielku.
18. Sledovanie zásielok na internetovej stránke.

**Článok II.**

**Záväzky Dodávateľa**

1. Dodávateľ sa zaväzuje:

1. Zabezpečiť vyzdvihnutie, prepravu a doručenie zásielok pre Objednávateľa na základe preberacieho protokolu proti podpisu.

2. Zachovať mlčanlivosť o akýchkoľvek skutočnostiach, o ktorých sa dozvedel pri plnení povinností v súlade s touto zmluvou ako aj zachovávať poštové tajomstvo.

3. Na požiadanie Objednávateľa dodať informácie o doručení zásielok.

4. Dodávateľ vystaví mesačne faktúru pre Objednávateľa a to najneskôr do desiateho (10) dňa nasledujúceho kalendárneho mesiaca za služby poskytované Objednávateľovi. Splatnosť faktúry je 30 kalendárnych dní odo dňa jej doručenia Objednávateľovi.

5. Ak faktúra nebude obsahovať všetky náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v platnom znení alebo bude inak nesprávne vystavená, Objednávateľ je oprávnený ju vrátiť Dodávateľovi do piatich (5) pracovných dní od jej doručenia na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry Dodávateľom Objednávateľovi.

6. Dodávateľ zodpovedná v plnom rozsahu za škodu na zásielke, ktorá vznikla po jej vyzdvihnutí/prebratí/podaní až do jej dodania príjemcovi/adresátovi. V prípade, ak škoda vznikla na zásielke je Dodávateľ povinný vynaložiť odbornú starostlivosť tak, aby škoda bola čo najmenšia.

7. V prípade, ak Dodávateľ poruší povinnosť stanovenú v článku II. ods. 2.1. bode 2 tejto Zmluvy je povinný zaplatiť Objednávateľovi zmluvnú pokutu vo výške 5 000,00 Eur, za každé takéto porušenie.

**Článok III.**

**Záväzky Objednávateľa**

1. Objednávateľ sa zaväzuje:
   * + 1. Poskytnúť správne a úplné údaje k sprievodnej dokumentácii zásielok (balíkový štítok, preberací list pri vnútroštátnych zásielkach, resp. proforma - faktúra pri medzinárodných tovarových zásielkach, pokiaľ tovar nie je súčasťou voľného obehu v rámci EÚ). Objednávateľ zodpovedá za správnosť údajov odoslaných elektronickou formou do operačných systémov Dodávateľa.
       2. Zabezpečiť zásielky primeraným balením k ich obsahu, nakoľko za poškodenie obsahu zásielok v dôsledku nedostatočného alebo nevhodného balenia nenesie zodpovednosť Dodávateľ.
       3. Dodržiavať Všeobecné obchodné podmienky expresnej doručovateľskej služby Dodávateľa, ktoré tvoria prílohu č. 2 tejto zmluvy.
       4. Pri vývoze zo SR pripojiť k tovarovým zásielkam úplnú a správnu obchodnú faktúru, resp. proforma - faktúru, pokiaľ tovar nie je súčasťou voľného obehu v rámci EÚ (počet rovnopisov faktúr závisí od krajiny určenia).
       5. Písomne informovať Dodávateľa o všetkých zmenách v údajoch o Objednávateľovi uvedených v záhlaví tejto zmluvy.

**Článok IV.**

**Obchodné podmienky**

1. Celková maximálna cena predmetu plnenia tejto zmluvy nesmie počas jej platnosti prekročiť finančný limit v nasledovnom členení:

bez DPH ......................... EUR

s DPH .............. EUR

s DPH celková cena ....................... EUR

1. Neoddeliteľnou súčasťou tejto zmluvy je aktuálne znenie Všeobecných obchodných podmienok, Reklamačného poriadku a Štandardný cenník služieb na vnútroštátnu a medzinárodnú prepravu, ako aj výška palivového a mýtneho poplatku, ktoré sú uvedené na internetovej stránke: ................... .
2. Objednávateľ si vyhradzuje právo nevyčerpať celý finančný objem uvedený v bode 1. tohto článku zmluvy počas doby platnosti zmluvy.

**Článok V.**

**Platobné podmienky**

1. Dodávateľ bude za vykonané služby fakturovať Objednávateľovi prepravné sadzby podľa sadzobníka cien, ktorý tvorí neoddeliteľnú súčasť tejto zmluvy – Príloha č. 1 – Návrh na plnenie kritérií. Ceny uvedené v cenníku jednotlivých položiek sú konečné a zahŕňajú všetky oprávnené vynaložené náklady dodávateľa.
2. Objednávateľ sa zaväzuje uhradiť faktúru v termíne do tridsať (30) dní od dátumu doručenia faktúry. Za moment úhrady sa považuje odpísanie dlžnej čiastky z účtu Objednávateľa v prospech účtu Dodávateľa. V prípade nedodržania stanoveného termínu úhrady je Dodávateľ oprávnený fakturovať úrok z omeškania z dlžnej sumy za každý deň omeškania vo výške stanovenej všeobecne platnými právnymi predpismi Slovenskej republiky.
3. Pri doplnkovej službe Dobierka sa Dodávateľ zaväzuje poukázať dobierkovú sumu na účet Objednávateľa pri vnútroštátnych zásielkach do siedmych (7) pracovných dní od doručenia zásielky . Doplnkovú službu Dobierka môže Objednávateľ využiť za predpokladu, že má voči Dodávateľovi splnené všetky splatné záväzky. Informácie o prípadných dodatočných poplatkoch, ktoré sa môžu týkať vnútroštátnych alebo medzinárodných zásielok, poskytne Objednávateľovi na požiadanie zákaznícky servis Dodávateľa.

**Článok VI.**

**Doba platnosti**

1. Táto zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv SR. V prípade, že zmluvné strany nepodpíšu túto zmluvu v rovnaký deň, platnosť nadobudne dňom podpisu tej zmluvnej strany, ktorá ju podpísala neskôr.
2. Táto zmluva sa uzatvára na dobu určitú, a to do 36 mesiacov, alebo do vyčerpania finančného limitu, podľa toho, ktorá z uvedených skutočností nastane skôr.
3. Pred uplynutím doby platnosti tejto zmluvy podľa čl. VI. ods.2 tejto zmluvy možno túto zmluvu ukončiť:
4. kedykoľvek písomnou dohodou zmluvných strán,
5. výpoveďou aj bez uvedenia dôvodu, pričom dohodou zmluvných strán sa výpovedná lehota stanovuje na tri mesiace, počítajúc od prvého dňa mesiaca nasledujúceho po doručení výpovede druhej zmluvnej strane,
6. odstúpením od zmluvy.
7. Výpoveď tejto zmluvy musí mať písomnú formu a musí byť doručená druhej zmluvnej strane, inak je neplatná.
8. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená zmluvná strana od zmluvy odstúpiť, pokiaľ to písomne oznámi druhej zmluvnej strane bez zbytočného odkladu, najneskôr však do 15 dní po tom, ako sa o porušení dozvedela. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
9. Za podstatné porušenie zmluvy sa považuje:
10. omeškanie Dodávateľa s garantovanou lehotou prepravy zásielok dvakrát po sebe počas jedného kalendárneho mesiaca,
11. neposkytnutie služieb riadne a včas v zmysle dohodnutých podmienok v tejto zmluve,
12. omeškanie Objednávateľa so zaplatením fakturovanej ceny podľa tejto zmluvy o viac ako30 dní,
13. Povinnosť doručiť odstúpenie od tejto zmluvy, resp. výpoveď tejto zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto zmluvy, resp. výpovede tejto zmluvy alebo odmietnutím odstúpenie od zmluvy, resp. výpoveď zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy, resp. s výpoveďou tejto zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie Objednávateľa je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie Dodávateľa adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak Dodávateľ nemá ani miesto podnikania, je pre doručovanie Dodávateľovi rozhodná adresa jeho miesta trvalého pobytu.
14. Ustanoveniami ods. 7 tohto článku zmluvy sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto zmluvy.
15. Ukončením platnosti tejto zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, mlčanlivosť.

**Článok VII.**

**Záverečné ustanovenia**

1. Túto zmluvu je možné meniť a dopĺňať len formou písomných a číslovaných dodatkov podpísaných obidvoma zmluvnými stranami. Akékoľvek iné zmeny alebo doplnenia sú neplatné
2. Táto zmluva je vyhotovená v štyroch (4) rovnopisoch s platnosťou originálu, pričom Dodávateľ obdrží dva (2) rovnopisy a Objednávateľ rovnako dva (2) rovnopisy.
3. Zmluvné strany vyhlasujú, že táto zmluva nebola uzavretá za nevýhodných podmienok, alebo v tiesni, že si túto zmluvu prečítali, jej obsahu a zneniu porozumeli a na znak súhlasu s jej obsahom ju osoby oprávnené konať v mene zmluvných strán podpisujú.
4. Zmluvné vzťahy v tejto zmluve neupravené sa spravujú príslušnými ustanoveniami Obchodného zákonníka a ostatnými právnymi predpismi platnými na území SR.
5. Ak ktorékoľvek ustanovenie tejto zmluvy je alebo sa stane neplatným alebo nevykonateľným, neovplyvní to zákonnosť, platnosť ani vykonateľnosť zostávajúcich ustanovení tejto zmluvy, s výnimkou ak by dôležitosť alebo iné okolnosti vzťahujúce sa na neplatné ustanovenie znamenali, že dané ustanovenie nie je možné oddeliť od zostávajúcich ustanovení. Ak bude ktorékoľvek ustanovenie (alebo jeho časť) neplatné, toto ustanovenie bude platiť s takými zmenami, ktoré spôsobia jeho platnosť s účinkom, ktorý sa bude najviac podobať pôvodnému ustanoveniu. Zmluvné strany sa zaväzujú vykonať všetky kroky, ktoré sú nevyhnutné na dosiahnutie tohto účelu.
6. Neoddeliteľnou súčasťou zmluvy sú jej prílohy:

Príloha č. 1 Cenník – cenová ponuka

Príloha č. 2 Obchodné podmienky Dodávateľa

V \_\_\_\_\_\_\_\_\_\_\_\_\_\_\_, dňa \_ \_. \_ \_. 2022 V \_\_\_\_\_\_\_\_\_\_\_\_\_\_\_, dňa \_ \_. \_ \_. 2022

**DODÁVATEĽ** **OBJEDNÁVATEĽ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Jozef Kiss, MA**

generálny riaditeľ

**Pôdohospodárska platobná agentúra**